
DR.30.09.2021 103 

 
mencecah kos RM36 juta. Pemberian projek ini diperuntukkan sebanyak RM350 juta pada 
RMKe-11 dan sudah dibelanjakan separuh iaitu RM159 juta dan baki lagi RM203 juta yang 
akan diselaraskan pada RMke-12.  

Pada 58 tahun penubuhan Malaysia, selayaknya saya bahas dengan bangga 
mendabik dada bahawa inilah kemajuan, kemakmuran Sabah peroleh atas nama 
Malaysia. Namun saya rasa malu kerana pada bahas saya ini juga masih meminta agar 
kemiskinan di tempat kami diatasi.  

Tuan Yang di-Pertua saya ingin ulang semula apa yang telah pernah saya 
katakan di Dewan yang mulia ini. Kota Belud merupakan daerah yang sangat cenderung 
kepada banjir setiap kali hujan sejak gempa bumi Sabah pada tahun 2015. Banjir ini 
semakin lama semakin teruk. Rancangan Tebatan Banjir Sungai Kadamaian telah pun 
diumumkan sejak November 2017 lagi dengan peruntukan RM50 juta. Sekarang selepas 
lima tahun peruntukan diumumkan, Kajian Bersepadu Sumber Air dan Tebatan Banjir di 
Kota Belud hanya baru dilaksanakan bermula 15 Julai 2021 dan dijangka siap pada 15 
Januari 2023. Tender berkenaan, Kajian Kemungkinan Feasibility Study Bersepadu, 
Sumber Air dan Tebatan Banjir di Kota Belud telah pernah dipanggil pada September 
2019. Namun dukacita keputusan tender yang dikeluarkan pada April 2020 tiada penender 
yang layak. Kerja-kerja fizikal pula hanya di tender pada sukuan pertama tahun 2023.  

Soalan saya, adakah kajian ini masih lagi valid pada tahun 2023- nanti apabila 
kerja-kerja fizikal dijalankan sedangkan paten banjir sekarang ini juga sudah berlainan 
dengan apa yang kita hadapi pada tahun 2017. Dalam teks ucapan pembentangan RMKe-
12 Yang Amat Berhormat Perdana Menteri baru-baru ini, menyebut beberapa projek 
dengan kos sebanyak RM16 bilion bagi tempoh RMKe-12, RMKe-13 akan dilaksanakan 
di bawah Program Tebatan Banjir, Pengurusan Lembangan Sungai Bersepadu dan 
Kawalan Hakisan Pantai serta Program Ramalan dan Amaran Banjir.  

Soalan saya, jumlah dan nilai projek yang diperuntukkan untuk Sabah, Kota 
Belud? Berapakah yang telah siap semasa tempoh RMKe-11 dan yang akan dibawa ke 
RMKe-12? Mengapakah proses lambat? Apakah cabaran yang dihadapi? Di kesempatan 
ini saya ingin merakamkan ucapan terima kasih kepada Yang Berhormat Menteri KASA 
yang telah sudi turun padang di Kota Belud sendiri pada 15 September 2021 dan juga 
sudah berjumpa dengan saya.  

Saya berjumpa dengan beliau sebanyak dua kali pada tahun lepas dan tahun ini 
untuk membincangkan isu banjir. Dalam masa yang sama, apakah perancangan jangka 
masa pendek sementara kajian ini dijalankan? Adakah Kerajaan Federal juga bersedia 
untuk membenarkan pengeksportan pasir ke luar negara, K2 kerana pengorekan pasir di 
muaralah yang paling penting. Tiada gunanya meninggikan jalan kalau pasir di muara 
tidak dapat dialihkan. Saya faham bahawa isu banjir ini isu yang complicated dan akan 
mengambil masa bertahun mengatasinya namun saya juga tidak mahu peruntukan isu 
banjir ini di umum hanya bila datang pilihan raya iaitu pada tahun 2017 juga seperti 
pengumuman Yang Amat Berhormat Perdana Menteri baru-baru ini pada RMKe-12.  

Tuan Yang di-Pertua, isu yang ingin saya bangkitkan seterusnya merupakan isu 
pendidikan yang berkait rapat dengan isu kemiskinan. Pernah ada cadangan membina 
sebuah politeknik di Kota Belud suatu ketika dahulu. Apakah kerajaan akan meneruskan 
cadangan ini? Kita tahu tahap pendidikan dan kemahiran yang rendah dalam kalangan 
B40 juga mengehadkan peluang untuk mendapatkan pekerjaan berpendapatan tinggi dan 
mengekang peningkatan mobiliti sosial. Pada tahun 2019 hanya 12.8 peratus daripada 
ketua isi rumah B40 mempunyai pendidikan tertiary manakala 21.2 peratus bersekolah 
untuk tempoh yang minimum.  

Soalan saya, apa strategi yang diguna pakai untuk memastikan mereka 
mendapatkan pendidikan yang lebih tinggi, especially selepas pandemik COVID-19 
melanda dunia? Jumlah peranti yang telah diagihkan di daerah Kota Belud, daerah 
termiskin di Malaysia? Adakah kerajaan akan menggunakan peruntukan sendiri 
berbanding sekarang melalui Yayasan Hasanah under Khazanah? Saya mendapat 
maklum bahawa laptop-laptop yang diagihkan ini adalah refurbish? Adakah maklumat ini 
benar? Saya mohon penjelasan daripada Menteri. Kita belum bercakap lagi soal keadaan 
bangunan sekolah daif yang menghalang murid untuk menikmati persekitaran pengajaran 
dan pembelajaran yang kondusif.  



mencecah kos RM36 juta. Pemberian projek ini diperuntukkan sebanyak RM350 juta pada RMKe-11 dan sudah dibelanjakan separuh iaitu RM159 juta dan baki lagi RM203 juta yang akan diselaraskan pada RMke-12. Pada 58 tahun penubuhan Malaysia, selayaknya saya bahas dengan bangga mendabik dada bahawa inilah kemajuan, kemakmuran Sabah peroleh atas nama Malaysia. Namun saya rasa malu kerana pada bahas saya ini juga masih meminta agar kemiskinan di tempat kami diatasi. Tuan Yang di-Pertua saya ingin ulang semula apa yang telah pernah saya katakan di Dewan yang mulia ini. Kota Belud merupakan daerah yang sangat cenderung kepada banjir setiap kali hujan sejak gempa bumi Sabah pada tahun 2015. Banjir ini semakin lama semakin teruk. Rancangan Tebatan Banjir Sungai Kadamaian telah pun diumumkan sejak November 2017 lagi dengan peruntukan RM50 juta. Sekarang selepas lima tahun peruntukan diumumkan, Kajian Bersepadu Sumber Air dan Tebatan Banjir di Kota Belud hanya baru dilaksanakan bermula 15 Julai 2021 dan dijangka siap pada 15 Januari 2023. Tender berkenaan, Kajian Kemungkinan Feasibility Study Bersepadu, Sumber Air dan Tebatan Banjir di Kota Belud telah pernah dipanggil pada September 2019. Namun dukacita keputusan tender yang dikeluarkan pada April 2020 tiada penender yang layak. Kerja-kerja fizikal pula hanya di tender pada sukuan pertama tahun 2023. Soalan saya, adakah kajian ini masih lagi valid pada tahun 2023- nanti apabila kerja-kerja fizikal dijalankan sedangkan paten banjir sekarang ini juga sudah berlainan dengan apa yang kita hadapi pada tahun 2017. Dalam teks ucapan pembentangan RMKe- 12 Yang Amat Berhormat Perdana Menteri baru-baru ini, menyebut beberapa projek dengan kos sebanyak RM16 bilion bagi tempoh RMKe-12, RMKe-13 akan dilaksanakan di bawah Program Tebatan Banjir, Pengurusan Lembangan Sungai Bersepadu dan Kawalan Hakisan Pantai serta Program Ramalan dan Amaran Banjir. Soalan saya, jumlah dan nilai projek yang diperuntukkan untuk Sabah, Kota Belud? Berapakah yang telah siap semasa tempoh RMKe-11 dan yang akan dibawa ke RMKe-12? Mengapakah proses lambat? Apakah cabaran yang dihadapi? Di kesempatan ini saya ingin merakamkan ucapan terima kasih kepada Yang Berhormat Menteri KASA yang telah sudi turun padang di Kota Belud sendiri pada 15 September 2021 dan juga sudah berjumpa dengan saya. Saya berjumpa dengan beliau sebanyak dua kali pada tahun lepas dan tahun ini untuk membincangkan isu banjir. Dalam masa yang sama, apakah perancangan jangka masa pendek sementara kajian ini dijalankan? Adakah Kerajaan Federal juga bersedia untuk membenarkan pengeksportan pasir ke luar negara, K2 kerana pengorekan pasir di muaralah yang paling penting. Tiada gunanya meninggikan jalan kalau pasir di muara tidak dapat dialihkan. Saya faham bahawa isu banjir ini isu yang complicated dan akan mengambil masa bertahun mengatasinya namun saya juga tidak mahu peruntukan isu banjir ini di umum hanya bila datang pilihan raya iaitu pada tahun 2017 juga seperti pengumuman Yang Amat Berhormat Perdana Menteri baru-baru ini pada RMKe-12. Tuan Yang di-Pertua, isu yang ingin saya bangkitkan seterusnya merupakan isu pendidikan yang berkait rapat dengan isu kemiskinan. Pernah ada cadangan membina sebuah politeknik di Kota Belud suatu ketika dahulu. Apakah kerajaan akan meneruskan cadangan ini? Kita tahu tahap pendidikan dan kemahiran yang rendah dalam kalangan B40 juga mengehadkan peluang untuk mendapatkan pekerjaan berpendapatan tinggi dan mengekang peningkatan mobiliti sosial. Pada tahun 2019 hanya 12.8 peratus daripada ketua isi rumah B40 mempunyai pendidikan tertiary manakala 21.2 peratus bersekolah untuk tempoh yang minimum. Soalan saya, apa strategi yang diguna pakai untuk memastikan mereka mendapatkan pendidikan yang lebih tinggi, especially selepas pandemik COVID-19 melanda dunia? Jumlah peranti yang telah diagihkan di daerah Kota Belud, daerah termiskin di Malaysia? Adakah kerajaan akan menggunakan peruntukan sendiri berbanding sekarang melalui Yayasan Hasanah under Khazanah? Saya mendapat maklum bahawa laptop-laptop yang diagihkan ini adalah refurbish? Adakah maklumat ini benar? Saya mohon penjelasan daripada Menteri. Kita belum bercakap lagi soal keadaan bangunan sekolah daif yang menghalang murid untuk menikmati persekitaran pengajaran dan pembelajaran yang kondusif.